Paraalpint

Paraalpint, også skrevet para-alpint, er alpin skiidrett som er tilpasset funksjonshemmede utøvere. 

I likhet med blant annet paralangrenn og paraskiskyting ble paraalpint til 2022 internasjonalt organisert av Den internasjonale paralympiske komité, og er i Norge underlagt Norges Skiforbund. 

Paraalpint har vært en øvelse i Paralympiske vinterleker siden de første vinterlekene i 1976.

Grener 
På samme måte som i alpint for funksjonsfriske konkurreres det i;
 slalåm
 storslalåm
 super-G
 superkombinasjon (slalåm og super-G, eller slalåm og utfor)
 utfor

Konkurranseklasser 
Det konkurreres i tre klasser:
 Synshemmede utøvere - konkurrerer stående, med ledsager
 Stående utøvere - konkurrerer stående
 Sittende utøvere - konkurrerer med sitteski

Klassifisering 
I tillegg til konkurranseklassene stående, sittende og synshemmede utøvere, er utøverne kategorisert etter type og grad av funksjonshemming:

For å utjevne forskjellene mellom de ulike klassifiseringene innen de tre konkuranseklassene brukes et faktorsystem, der man multipliserer sluttiden med en faktor som gjenspeiler funksjonshemmingen. På den måten kan en utøver med dårligere tid, men med større funksjonshemming vinne over en annen utøver.

Kjente paraalpinister 
  Jesper Saltvik Pedersen (sittende) - paralympisk mester i storslalåm, verdensmester i utfor, flere ganger vinner av verdenscupen sammenlagt
  Jeroen Kampschreur (sittende) - paralympisk mester i superkombinasjon, verdensmester i super-G, flere sesonger nr. to i verdenscupen sammenlagt
  Hyacinthe Deleplace (synshemmede) - verdensmester i utfor og super-G
  Henrieta Farkasova (synshemmede) - mange VM-gull og paralympiske gullmedaljer, vinner av verdenscupen sammenlagt flere ganger
  Anna-Lena Forster (sittende) - paralympisk mester i slalåm og superkombinasjon, verdensmester i utfor og super-G, vinner av verdenscupen sammenlagt flere ganger
  Marie Bochet (stående) - mange VM-gull og paralympiske gullmedaljer, vinner av verdenscupen sammenlagt flere ganger
  Anna Schaffelhuber (sittende) - mange VM-gull og paralympiske gullmedaljer, vinner av verdenscupen sammenlagt flere ganger

Referanser

Eksterne lenker 
 IPC
 Norges skiforbund - Paraidrett